 Kọ ìlọsíwájú fún ìpínrọ yìí - Washington ni wọn fún ní àṣẹ lórí Ẹgbẹ ọmọ ogun Virginia lẹyìn ikú Fry, ó sì kó ẹka náà lọ sí Àfonífojì Odò Ohio lórí àṣẹ Dinwiddie kí wọn tó yan Innes gẹgẹ bí ọgá rẹ. Ní May 28, 1754, ẹgbẹ ọmọ ogun Washington, pa pọ pẹlú àwọn ọmọ ìbílẹ Mingo tí wọn jẹ alátìlẹyìn wọn, ṣe ohun ìyanu sí ẹgbẹ ọmọ ogun ilẹ Faransé, wọn sì pa Joseph Coulon de Jumonville, tó jẹ olórí ẹgbẹ ọmọ ogun náà. Lẹyìn náà, àwọn ọmọ ogun ilẹ Faransé tó pọ gan-an bẹrẹ sí í rọnà mú Washington, wọn sì gbéjà kò ó ní July 3, 1754 ní Fort Necessity : ìlú Farmington tó wà ní ìpínlẹ Pennsylvania báyìí, ni wọn ti fipá mú kí ọmọ ilẹ Virginia náà juwọ sílẹ. Dinwiddie dá Matthew Rowan, Gómìnà tí ó ń ṣe iṣẹ Gómìnà ti North Carolina, lẹbi fún ìṣẹgun náà, ó ní bí àwọn ènìyàn Innes bá ti péjọ ní àkókò, wọn ì bá ti bá Washington dé ààlà. Síbẹ, ìjà yìí ló jẹ ìbẹrẹ ìjà àjùmọní tó wáyé láàárín àwọn ará Faransé àti àwọn ará Gẹẹsì, tó sì wá di ogun tó gbóná janjan lọdún 1755. 